**Z á p i s n i c a**

**zo zasadnutia Komisie životného prostredia a výstavby**

**Prítomní:**

* Rastislav Vojna
* Jaroslav Kostrej
* Teodor Haľovský
* Vladimír Palovčík
* Marcel Chocholatý
* Miroslav Sedlický
* Gabriel Viňanský
* Ľubomír Paľovčík (prizvaný)

**Program:**

1. Otvorenie
2. Informácia o uznesení Obecného zastupiteľstva z 21.9.2015
3. Rôzne
4. Záver

***1. Otvorenie***

Prítomných privítal starosta obce a predseda komisie.

***2. Informácia o uznesení Obecného zastupiteľstva z 21.9.2015***

Komisia sa oboznámila z uznesením Obecného zastupiteľstva zo dňa 21.9.2015, číslo 41/2015

**Uznesenie č. 41/2015**

Obecné zastupiteľstvo

***A/ Ukladá***

Komisii pre životné prostredie a výstavbu zistiť pôvodcov nelegálnej skládky stavebného odpadu v katastri obce Zalužice

***B/ Predvolať***

Pôvodcov nelegálnych skládok na zasadnutie komisie pre životné prostredie a výstavbu

Hlasovanie:

Za: Anna Belasová, Ing. Valentín Galenko, Mgr. Miroslav Sopko, Ing. Radomír Tomáš, Ing. Stanislava Tušimová, Ing. Jaroslav Kostrej

Proti: 0

Zdržal sa: 0

Neprítomný: Ing. Rastislav Vojna

Po prečítaní uznesenia bola k tomuto bodu rozprava. Starosta poukázal na to, na čo upozorňovali viacerí poslanci aj občania – v katastrálnom území obce sa objavilo v poslednom období viacero „divokých“ skládok. Z toho dôvodu bol prizvaný aj Ľubomír Paľovčík. Objasnil niektoré skutočnosti, ku ktorým bola následne aj diskusia. Záver bol taký, že v najbližšom možnom termíne sa uskutoční likvidácia týchto skládok.

***3. Rôzne***

Starosta obce informoval členom komisie o podanom projekte na kamerový systém, ktorý by bol umiestnený na Obecnom úrade (a v blízkom okolí).

Komisia rozprávala aj o zbere odpadu a novom zákone, ktorý bude platiť od 1. januára 2016. V našej obci existuje separovaný zber odpadu, je riadne evidovaný (vývozy spoločnosti Fúra zaznamenávajú pracovníci menších obecných služieb) a od toho sa vyvíja aj výška poplatku vo VZN (všeobecne záväzné nariadenie). Občania by mali byť týmto VZN motivovaní, ale je zrejme slabšia informovanosť o tejto skutočnosti.

Starosta informoval o ukončenom verejnom obstarávaní na chodníky na cintorínoch v obidvoch častiach obce. Realizácia tejto akcie bude v mesiaci október (ukončenie maximálne do 31.10.2015).

Členovia komisie boli oboznámení s realizáciou projektu VVS, a. s. „Napojme sa“. Ten by sa mal realizovať tiež v mesiaci október.

Členovia komisie diskutovali o možnosti napojenia na kanalizáciu tých občanov, u ktorých prechádza kanalizácia cez pozemky rímskokatolíckej cirkvi.

***4. Záver***

Starosta poďakoval členom komisie za účasť.